แบรนดอน วิลเลียมส์

แบรนดอน พอล เบรน วิลเลียมส์ (เกิดวันที่ 3 กันยายน ค.ศ. 2000) เป็นนักฟุตบอลชาวอังกฤษผู้เล่นในตำแหน่งแบ็กซ้าย ปัจจุบันลงเล่นให้กับฮัลล์ซิตี ในอีเอฟแอลแชมเปียนชิปของประเทศอังกฤษ 

วิลเลียมส์จบหลักสูตรเยาวชนจากทีมเยาวชนแมนเชสเตอร์ยูไนเต็ด และได้ลงเล่นให้กับทีมชุดใหญ่ครั้งแรกในเดือนกันยายน ค.ศ. 2019 เขาเป็นตัวแทนของอังกฤษในทีมชาติรุ่นอายุไม่เกิน 20 ปี และ 21 ปี

 สโมสรอาชีพ 
วิลเลียมส์เป็นหนึ่งในผู้เล่นของแมนเชสเตอร์ยูไนเต็ดที่ออกเดินทางไปเยือนปารีแซ็ง-แฌร์แม็งในยูฟ่าแชมเปียนส์ลีกเมื่อเดือนมีนาคม ค.ศ. 2019 แต่เขาไม่ได้มีชื่อลงเล่นในนัดนั้น เขาได้ลงเล่นให้กับทีมชุดใหญ่เป็นครั้งแรกเมื่อวันที่ 25 กันยายน ค.ศ. 2019 ในฐานะตัวสำรอง ในอีเอฟแอลคัพ นัดที่พบกับรอชเดล ต่อเขาได้ลงเล่นเป็นตัวจริงครั้งแรกเมื่อวันที่ 3 ตุลาคม ค.ศ. 2019 ในยูฟ่ายูโรปาลีก นัดที่พบกับ อาเซ็ด อัลก์มาร์ วิลเลียมส์ได้เซ็นสัญญาระยะยาวกับสโมสรในวันที่ 17 ตุลาคม ค.ศ. 2019 ซึ่งสัญญาจะมีอายุถึงเดือนมิถุนายน ค.ศ. 2022 เขาได้ลงเล่นในพรีเมียร์ลีกครั้งแรกเมื่อวันที่ 20 ตุลาคม ค.ศ. 2019 ในนัดที่พบกับลิเวอร์พูลที่โอลด์แทรฟฟอร์ดในฐานะตัวสำรอง ต่อมาเขาได้ลงเล่นเป็นตัวจริงในลีกครั้งแรก แทนที่ แอชลีย์ ยัง และ ลู้ก ชอว์ ในวันที่ 10 พฤศจิกายน ค.ศ. 2019 นัดที่พบกับไบรตันแอนด์โฮฟอัลเบียน โดยเขาได้ลงเล่นทั้งหมด 90 นาที ก่อนถูกเปลี่ยนตัวออกแล้วให้มาร์กอส โรโฮ ลงเล่นแทนในช่วงทดเวลาบาดเจ็บManchester United 3 Brighton 1, Manchester United FC, 10 November 2019 หลังจบเกม วิลเลียมส์ถูกโหวตให้เป็นผู้เล่นยอดเยี่ยมประจำนัดจากแฟนสโมสรWilliams voted Man of the Match, Manchester United FC, 10 November 2019 ต่อมาในวันที่ 24 พฤศจิกายน วิลเลียมส์ทำประตูในนามสโมสร ในนัดที่เสมอเชฟฟีลด์ยูไนเต็ด 3–3

 ทีมชาติ 
ในวันที่ 30 สิงหาคม ค.ศ. 2019 วิลเลียมส์ถูกเรียกติดทีมชาติอังกฤษเป็นครั้งแรกในชุดอายุไม่เกิน 20 ปี สำหรับนัดที่จะพบกับเนเธอร์แลนด์และสวิตเซอร์แลนด์ เขาได้ลงเล่นนัดแรกในนัดที่เสมอกับเนเธอร์แลนด์ 0–0 ที่สนามของชรูว์สบรีทาวน์ในวันที่ 5 กันยายน ค.ศ. 2019

 สถิติอาชีพ 

สโมสรฤดูกาลลีกเอฟเอคัพอีเอฟแอลคัพยุโรปอื่น ๆทั้งหมด ระดับลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตูแมนเชสเตอร์ยูไนเต็ด รุ่นอายุไม่เกิน 21 ปี2019–20————1010แมนเชสเตอร์ยูไนเต็ด2019–20พรีเมียร์ลีก121405050—261รวมทั้งหมด12140505010271

เกียรติประวัติ
แมนเชสเตอร์ยูไนเต็ด
EFL Cup: 2022–23
FA Cup รองชนะเลิศ: 2022–23
UEFA Europa League รองชนะเลิศ: 2020–21

อิปสวิชทาวน์
EFL Championship รองชนะเลิศ: 2023–24https://www.itfc.co.uk/news/2024/may/04/ipswich-town-promoted-to-premier-league/

 อ้างอิง 

 แหล่งข้อมูลอื่น 
 Profile at the Manchester United F.C. website
 Profile at Soccerway

หมวดหมู่:นักฟุตบอลชาวอังกฤษ
หมวดหมู่:นักฟุตบอลจากแมนเชสเตอร์
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลนอริชซิตี
หมวดหมู่:ผู้เล่นสโมสรฟุตบอลอิปสวิชทาวน์
หมวดหมู่:ผู้เล่นสโมสรฟุตบอลฮัลล์ซิตี